PATVIRTINTA

Pasvalio rajono savivaldybės tarybos

2017 m. birželio 20 d. sprendimu Nr. T1-155

(Pasvalio rajono savivaldybės tarybos

2022 m. vasario d. sprendimo Nr. T1-

redakcija)

**PASVALIO RAJONO SAVIVALDYBĖS Vietinės rinkliavos už komunalinių atliekų surinkimą iš atliekų turėtojų ir ATLIEKŲ tvarkymą nuostatai**

**I SKYRIUS**

**Bendrosios nuostatos**

1. Pasvalio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatai (toliau – Nuostatai) reglamentuoja dvinarės vietinės rinkliavos už komunalinių atliekų surinkimą iš atliekų turėtojų ir atliekų tvarkymą (toliau – Vietinė rinkliava) mokėtojų registro sudarymą, Vietinės rinkliavos apskaičiavimą, Vietinės rinkliavos surinkimą iš atliekų turėtojų, išieškojimą, apskaitą ir administravimą.
2. Vietinė rinkliava – tai Pasvalio rajono savivaldybės tarybos sprendimu nustatyta privaloma įmoka, galiojanti Pasvalio rajono savivaldybės (toliau – Savivaldybė) teritorijoje.

3. Nuostatai galioja visoje Savivaldybės teritorijoje.

**II SKYRIUS**

**pagrindinės sąvokos**

4. Nuostatuose vartojamos šios sąvokos:

4.1. **Komunalinės atliekos** – buitinės (buityje susidarančios) ir kitokios atliekos, kurios savo pobūdžiu ar sudėtimi yra panašios į buitines atliekas.

4.2. **Komunalinių atliekų turėtojas** – fizinis arba juridinis asmuo, turintis nekilnojamojo turto, gyvenantis ir / ar vykdantis veiklą Savivaldybės teritorijoje.

4.3. **Komunalinių atliekų tvarkymo paslauga** – viešoji paslauga, apimanti komunalinių atliekų surinkimą, vežimą, naudojimą, šalinimą, šių veiklų organizavimą, stebėseną, šalinimo vietų priežiūrą po jų uždarymo.

4.4. **Vietinės rinkliavos mokėtojai** – komunalinių atliekų turėtojai, visi fiziniai ir juridiniai asmenys, valdantys, naudojantys, disponuojantys nekilnojamuoju turtu (išskyrus žemės sklypus) Savivaldybės teritorijoje, privalantys mokėti vietinę rinkliavą.

4.5. **Nekilnojamojo turto objektai** – pastatai su priklausiniais ir (ar) priskirtais naudoti žemės sklypais ar be jų, kitos patalpos, nepaisant registracijos Nekilnojamojo turto registre.

4.6. **Netinkami naudoti nekilnojamojo turto objektai** – vadovaujantis šiuose Nuostatuose nustatyta tvarka pripažinti netinkamais naudoti nekilnojamojo turto objektai.

4.7. **Nekilnojamojo turto plotas** – Nekilnojamojo turto registre kaip bendrasis įregistruotas nekilnojamojo turto vieneto plotas.

4.8. **Kolektyviniai konteineriai** – juridinių ir fizinių asmenų (Vietinės rinkliavos mokėtojų) bendrai naudojami komunalinių atliekų surinkimo konteineriai.

4.9. **Individualūs konteineriai** – juridiniam ar fiziniam asmeniui (komunalinių atliekų turėtojui) individualiai priskirti ir naudojami komunalinių atliekų konteineriai, į kuriuos komunalines atliekas šalina tik konkretus komunalinių atliekų turėtojas.

4.10. **Individualus namas** – atskiras gyvenamasis namas, kuriame įrengti ne daugiau kaip du butai, su priklausiniais ir (ar) priskirtais naudoti žemės sklypais ar be jų.

4.11. **Daugiabutis namas** – trijų ir daugiau butų gyvenamasis namas, kuriame įrengti trys ir daugiau atskiriems savininkams priklausantys butai su gyvenamosiomis ir (ar) su negyvenamosiomis patalpomis.

4.12. **Administratorius** – UAB Panevėžio regiono atliekų tvarkymo centras.

4.13. **Registras** – Administratoriaus duomenų bazė.

4.14. Kitos Nuostatuose vartojamos sąvokos suprantamos taip, kaip jos apibrėžtos teisės aktuose, reglamentuojančiuose komunalinių atliekų tvarkymo sritį.

**III SKYRIUS**

**Vietinės rinkliavos MOKĖTOJAI ir jų REGISTRAVIMAS**

5. Vietinė rinkliava už komunalinių atliekų tvarkymą (susidedanti iš dviejų dedamųjų – pastoviosios ir kintamosios) nustatoma visiems Savivaldybės teritorijoje esantiems nekilnojamojo turto objektų savininkams arba jų įgaliotiems asmenims.

6. Vietinės rinkliavos mokėtojų registravimą organizuoja ir tvarko Administratorius, vadovaudamasis šiais Nuostatais.

7. Administratorius privalo sukurti, administruoti ir esant reikalui, tobulinti ar atnaujinti Registro duomenų bazę.

8. Administratoriaus Registro duomenų bazėje registruojami ir tvarkomi šie duomenys apie Vietinės rinkliavos mokėtojus:

8.1. Fizinio asmens, kuriam Savivaldybės teritorijoje nuosavybės teise priklauso nekilnojamojo turto objektai ar kuris kitu pagrindu teisėtai valdo ar naudoja šiuos objektus vardas, pavardė, telefono numeris, elektroninio pašto adresas, gimimo data ir / ar asmens kodas arba juridinio asmens pavadinimas, juridinio asmens kodas.

8.2. Vietinės rinkliavos mokėtojo identifikavimo kodas.

8.3. Nekilnojamojo turto unikalus numeris, adresas, aprašymas, naudojimo paskirtis.

8.4. Nekilnojamojo turto objektų, kurių aptarnavimui naudojami individualūs konteineriai, adresas, plotas, gyventojų (deklaruotų) skaičius, vardas, pavardė, asmens kodas / gimimo data, naudojamų konteinerių talpa ir ištuštinimo dažnis.

8.5. Gyvenamosios paskirties objektų, kurių aptarnavimui naudojami kolektyviniai konteineriai, adresas, plotas, gyventojų (deklaruotų) skaičius, vardas, pavardė, asmens kodas / gimimo data ir naudojamų konteinerių talpa.

8.6. Ne gyvenamosios paskirties objektų (naudojamų tiek juridinių asmenų, tiek gyventojų), kurių aptarnavimui naudojami kolektyviniai konteineriai, adresas, plotas, naudojamų konteinerių talpa ir ištuštinimo dažnis.

8.7. Kiti duomenys, kurie būtini Vietinei rinkliavai administruoti.

9. Komunalinių atliekų turėtojų pateiktus prašymus, pretenzijas ir kitus klausimus dėl jų registravimo Registro duomenų bazėje nagrinėja Administratorius.

10. Į Registro duomenų bazę taip pat įtraukiami Netinkami naudoti nekilnojamojo turto objektai. Jeigu gaunama VĮ Registrų centro pažyma apie tokio nekilnojamojo turto išregistravimą, objektas išbraukiamas iš Registro duomenų bazės.

11. Administratorius Registrui būtinus duomenis renka, tvarko, saugo ir naudoja laikydamasis Lietuvos Respublikos asmens duomenų teisinės apsaugos įstatymo reikalavimų.

12. Jei yra keli nekilnojamojo turto objekto savininkai ar valdytojai, už vietinės rinkliavos sumokėjimą ir duomenų pateikimą atsakingas kiekvienas iš jų, atitinkamai už disponuojamą nekilnojamojo turto objekto dalį arba bendraturčių raštu įgaliotasis.

**IV SKYRIUS**

**INFORMACIJOS, BŪTINOS REGISTRUI SUDARYTI IR VALDYTI, TEIKIMAS, ATNAUJINIMAS IR TIKSLINIMAS**

13. Registrui ir Vietinei rinkliavai administruoti Administratorius teisės aktų nustatyta tvarka naudojasi VĮ Registrų centro Savivaldybės ir kitų subjektų turimais duomenimis.

14. Administratoriaus prašymu papildomus duomenis turi pateikti visi Vietinės rinkliavos mokėtojai, jeigu šie duomenys būtini Registro duomenų bazės sudarymui ir jo valdymui.

15. Registro duomenys atnaujinami gavus naujausius Gyventojų registro ir Nekilnojamojo turto registro duomenis, paaiškėjus naujoms faktinėms aplinkybėms arba Vietinės rinkliavos mokėtojui pateikus informaciją Administratoriui.

16. Sutuoktiniai, nekilnojamąjį turtą valdantys bendrosios nuosavybės teise, laikomi vienu Vietinės rinkliavos mokėtoju.

17. Jeigu nekilnojamojo turto objekto arba jo dalies faktiškai naudojama paskirtis skiriasi nuo nekilnojamojo turto registro išraše nurodytos paskirties, nekilnojamojo turto objekto savininkas ar jo įgaliotas asmuo turi tiesę kreiptis į Administratorių ir pateikti nekilnojamojo turto ploto ar jo dalies paskirties tikslinimo deklaraciją, kurios deklaracijos forma pateikiama šių Nuostatų 4 priede*.*

18. Jeigu gyvenamosios paskirties nekilnojamojo turto objekte faktinis gyventojų skaičius yra mažesnis nuo apmokestintų kintama Vietinės rinkliavos dedamąją gyventojų skaičiaus, šio objekto savininkas ar jo įgaliotas asmuo turi teisę pateikti asmenų skaičiaus bute ar individualiame gyvenamajame name deklaraciją (deklaracijos forma pateikiama šių Nuostatų 5 priede), kuri suteikia teisę nemokėti kintamos Vietinės rinkliavos dedamosios už negyvenančius nekilnojamojo turto objekte fizinius asmenis.

19. Sprendimus dėl šių Nuostatų 17 ir 18 punktuose nurodytais atvejais keitimo, vadovaujantis Administratoriaus nustatyta tvarka prima Administratoriaus direktorius arba jo įgalioti asmenys.

**V SKYRIUS**

**Vietinės rinkliavos dydžio NUSTATYMAS**

20. Už Vietinės rinkliavos dydžių apskaičiavimą atsakingas Administratorius. Apskaičiuodamas Vietinę rinkliavą, Administratorius naudojasi Registro duomenų baze ir kita reikalinga informacija. Pagrindinė informacija, susijusi su Vietinės rinkliavos dydžių nustatymu ir taikymu, yra viešai prieinama.

21. Vietinės rinkliavos dydžius, susidedančius iš dviejų dedamųjų – pastoviosios ir kintamosios, tvirtina Savivaldybės taryba:

21.1. Pastovioji Vietinės rinkliavos dedamoji nustatoma visiems Savivaldybės teritorijoje esančių nekilnojamojo turto objektų savininkams, nekilnojamojo turto objektų savininkų atstovams, nekilnojamojo turto naudotojams arba kitiems asmenims, kaip nustatyta Lietuvos Respublikos atliekų tvarkymo įstatymo 301 straipsnio 1 dalyje. Pastoviosios įmokos dalies nemoka negyvenamų statinių, registruotų Nekilnojamojo turto registre, savininkai ar jų įgalioti asmenys, kurių statinyje yra įvykusi ir (ar) nepašalinta statinio avarija arba statinių naudojimą sustabdė statinio naudojimo priežiūrą atliekantis viešojo administravimo subjektas vadovaudamasis Statybos įstatymo nuostatomis.

21.2. Kintamoji Vietinės rinkliavos dedamoji nustatoma Savivaldybės teritorijoje esančių nekilnojamojo turto objektų savininkams, nekilnojamojo turto objektų savininkų atstovams, nekilnojamojo turto naudotojams arba kitiems asmenims, kaip nustatyta Lietuvos Respublikos atliekų tvarkymo įstatymo 301 straipsnio 1 dalyje, kuriems teikiama komunalinių atliekų paėmimo ir tvarkymo paslauga.

22. Vietinės rinkliavos dydis nustatomas eurais su centais, vieno skaitmens po kablelio tikslumu.

23. Mokėtina Vietinės rinkliavos suma Vietinės rinkliavos mokėtojui už kalendorinius metus, pusmetį, ketvirtį ar mėnesį apskaičiuojama eurais su centais.

24. Mažiausias Vietinės rinkliavos apmokestinamo laikotarpis yra vienas mėnuo.

25. Metinis Vietinės rinkliavos pastovios dalies dydis nustatomas šių Nuostatų 1 priede nurodytą dydį (konkrečiai nekilnojamojo turto objektų kategorijai) padauginus iš nekilnojamojo turto apmokestinamo bendrojo ploto arba iš nekilnojamojo turto objektų skaičiaus (gyventojų naudojamiems garažų ir sodų paskirties objektams, netinkamiems naudoti objektams).

26. Kai naudojamasi individualiais konteineriais, metinis Vietinės rinkliavos kintamos dalies dydis nustatomas šių Nuostatų 1 priede nurodytą konteinerio ištuštinimo kainą padauginus iš naudojamų konteinerių skaičiaus ir numatomo jų ištuštinimo dažnio. Atitinkamos talpos (tūrio) konteinerių ištuštinimo dažnis nustatomas atsižvelgiant į mišrių komunalinių atliekų susikaupimo normas bei nekilnojamojo turto objekte gyvenančių gyventojų skaičių, nekilnojamojo turto objekto plotą arba nekilnojamojo turto objektų skaičių.

27. Kai naudojamasi kolektyviniais konteineriais metinis Vietinės rinkliavos kintamos dalies dydis nustatomas šių Nuostatų 1 priede nurodytą dydį (konkrečiai nekilnojamojo turto objektų kategorijai) padauginus iš gyventojų skaičiaus (gyvenamosios paskirties objektams) arba nekilnojamojo turto apmokestinamo bendrojo ploto arba iš nekilnojamojo turto objektų skaičiaus (gyventojų naudojamiems garažų ir sodų paskirties objektams, netinkamiems naudoti objektams).

28. Maksimalus apmokestinamas gyvenamosios paskirties objektų plotas yra 100 m2 bendro ploto. Nepateikus tikslaus gyvenamosios paskirties objekto ploto Vietinė rinkliavos dydis nustatomas pagal maksimaliai apmokestinamą plotą (100 m2). Jeigu yra daugiau nei vienas gyvenamosios paskirties objekto savininkas ir bendrasavininkai Vietinę rinkliavą moka atskirai, apmokestinamas gyvenamosios paskirties objekto plotas kiekvienam savininkui paskaičiuojamas atskirai. Kiekvieno savininko maksimalus apmokestinamas gyvenamosios paskirties plotas negali viršyti 100 m2, tačiau esant daugiau nei vienam savininkui bendras maksimalus apmokestinamas gyvenamosios paskirties objektų plotas gali būti didesnis nei 100 m2.

29. Individualiam namui (gyvenamosios paskirties objektas) priklausančioje teritorijoje ar sodo paskirties objekto žemės sklype esantiems pagalbinės paskirties nekilnojamojo turto objektams (sandėliai, garažai, dirbtuvės, pirtys, saunos, malkinės, tvartai, šiltnamiai, pavėsinės ir kt.) Vietinė rinkliava neskaičiuojama. Vietine rinkliava skaičiuojama visiems viename žemės sklype esantiems gyvenamosios paskirties objektams (individualiems namams).

30. Perskaičiavus būtinąsias su komunalinių atliekų tvarkymu susijusias sąnaudas ir apmokestinimo parametrų dydžius, Savivaldybės taryba, Administratoriaus siūlymu arba savo iniciatyva, gali keisti Vietinės rinkliavos dydžius, jeigu būtinosios sąnaudos ir apmokestinimo parametrų dydžiai skiriasi daugiau nei 10 proc. nuo galiojančios Vietinės rinkliavos nustatymo dienos. Būtinųjų komunalinių atliekų tvarkymo sąnaudų ir apmokestinimo parametrų dydžių perskaičiavimo principai pateikiami Pasvalio rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos 58 ir 59 punktuose.

31. Asmenims, Savivaldybės teritorijoje įsigijusiems gyvenamosios ir / ar negyvenamosios paskirties pastatus ir / ar patalpas arba pradėjusiems naudoti kitiems savininkams priklausančius gyvenamosios ir / ar negyvenamosios paskirties pastatus ir / ar patalpas, Vietinė rinkliava skaičiuojama, atsižvelgiant įsigijimo arba pradėjimo naudoti laikotarpį. Įsigijus nekilnojamąjį turtą iki mėnesio 15 d. Vietinė rinkliava už einamąjį mėnesį bus skaičiuojama, jei nekilnojamasis turtas įsigytas po mėnesio 15 d., Vietinė rinkliava už tą mėnesį neskaičiuojama.

32. Atliekų turėtojams netekusiems, perleidusiems nuosavybės teises arba kita teise naudojamo nekilnojamojo turto, esančio Savivaldybės teritorijoje, Vietinė rinkliava už atliekų tvarkymą apskaičiuojama pagal laikotarpį, kuriuo atliekų turėtojai turėjo arba kita teise naudojosi nekilnojamuoju turtu. Jei atliekų turėtojas neteko nekilnojamojo turto iki 15 einamojo mėnesio dienos – Vietinė rinkliava už tą mėnesį neskaičiuojama, jei po 15 dienos – Vietinė rinkliava už atitinkamą mėnesį skaičiuojama.

33. Vietinės rinkliavos dydžiai pateikti šių Nuostatų 1 priede*.*

**VI SKYRIUS**

**Vietinės rinkliavos mokėjimo tvarka IR IŠIEŠKOJIMAS**

34. Vietinę rinkliavą privalo mokėti visi fiziniai asmenys, gyvenantys arba kitu pagrindu teisėtai valdantys nekilnojamojo turto objektus Savivaldybės teritorijoje, ir visi juridiniai ir fiziniai asmenys, vykdantys ūkinę ir kitokią veiklą Savivaldybės teritorijoje.

35. Vietinės rinkliavos surinkimą organizuoja ir vykdo Administratorius.

36. Pagal Registro duomenis Administratorius parengia mokėjimo pranešimą, apie apskaičiuotas mokėtinas Vietinės rinkliavos įmokas (toliau – Mokėjimo pranešimas), ir jį pateikia Vietinės rinkliavos mokėtojui.

37. Fiziniams asmenims priklausantiems ir / ar fizinių asmenų naudojamiems nekilnojamo turto objektams Mokėjimo pranešimai pateikiami Registro duomenų bazėje esančiu nekilnojamo turto objekto adresu arba kitu žinomu adresu iki kovo 31 dienos.

38. Juridiniams asmenims priklausantiems ir / ar juridinių asmenų naudojamiems nekilnojamojo turto objektams Mokėjimo pranešimai pateikiami Registro duomenų bazėje esančiu nekilnojamo turto objekto adresu arba kitu žinomu adresu kiekvieną mėnesį.

39. Nekilnojamo turto objekto savininkui ar įgaliotam asmeniui pateikus prašymą raštu arba žodžiu mokėjimo pranešimas gali būti siunčiamas Vietinės rinkliavos mokėtojo ar įgalioto asmens nurodytu adresu ar elektroniniu paštu.

40. Mokėjimo pranešime yra nurodomi šie duomenys:

40.1. Nekilnojamojo turto objekto savininko vardas, pavardė arba juridinio asmens pavadinimas.

40.2. Rinkliavos mokėtojo identifikavimo kodas.

40.3. Įmokos gavėjas (pavadinimas, įmonės kodas, banko sąskaitos numeris, įmokos kodas).

40.4. Nekilnojamojo turto Savininkų ir deklaruotų fizinių asmenų skaičius, vardas pavardė jų asmens kodas / gimimo data arba juridinio asmens pavadinimas bei kodas.

40.5. Fizinio arba juridinio asmens adresas / adresai ir laikotarpis, už kurį mokama Vietinė rinkliava.

40.6. Vietinės rinkliavos dydis už atitinkamą laikotarpį.

40.7. Informacija dėl skolų suderinimo.

40.8. Už atitinkamą praėjusį laikotarpį priskaičiuotų ir nesumokėtų skolos ir delspinigių dydis bei permokos dydis, jeigu buvo sumokėta daugiau Vietinės rinkliavos.

40.9. Savivaldybės teritorijoje praėjusiais ataskaitiniais metais rūšiuotų atliekų ir atliekų, kuriomis atliekų turėtojas atsikrato mišrių komunalinių atliekų konteineriuose, dalis.

41. Mokėtojai, nurodyti šių Nuostatų 37 punkte, Vietinę rinkliavą moka kas ketvirtį į Mokėjimo pranešime nurodytą Vietinės rinkliavos surenkamąją sąskaitą:

41.1. už pirmą ketvirtį – iki balandžio 30 d.;

41.2. už antrą ketvirtį – iki birželio 30 d.;

41.3. už trečią ketvirtį – iki rugsėjo 30 d.;

41.4. už ketvirtą ketvirtį – iki gruodžio 31 d.

42. Mokėtojai, nurodyti šių Nuostatų 38 punkte, Vietinę rinkliavą moka kas mėnesį į Mokėjimo pranešime nurodytą Vietinės rinkliavos surenkamąją sąskaitą iki einamojo mėnesio paskutinės dienos.

43. Jeigu Vietinės rinkliavos mokėtojas pageidauja, Vietinę rinkliavą gali sumokėti už visus metus iš karto iki balandžio 30 d. Tokiu atveju, pasikeitus nekilnojamojo turto savininkui (naudotojui) ir Vietinės rinkliavos dydžiui, ji nebus perskaičiuojama.

44. Jeigu Vietinės rinkliavos mokėjimo pradžia naujai Savivaldybėje atsiradusiam Vietinės rinkliavos mokėtojui nesutampa su kalendorinių metų pradžia, Mokėjimo pranešimai formuojami pagal apskaičiuotas Vietinės rinkliavos įmokas perskaičiuotam laikotarpiui iki metų pabaigos. Vietinės rinkliavos įmokų dydis proporcingai padalijamas mėnesiais ir ketvirčiais.

45. Mokėjimo pranešimai pagal Registro duomenis Vietinės rinkliavos mokėtojui pateikiami iki to mėnesio, nuo kurio pradedama mokėti Vietinė rinkliava, paskutinės dienos.

46. Vietinės rinkliava perskaičiuojama pasikeitus Vietinės rinkliavos dydžiui, nekilnojamojo turto savininkui (naudotojui) ir / arba atsiradus naujam Vietinės rinkliavos mokėtojui.

47. Vietinė rinkliava gali būti mokama mokėjimo pranešime nurodytose vietose ir nurodytais būdais.

48. Jeigu vienam asmeniui priklauso keli nekilnojamojo turto objektai, už kuriuos pagal šiuos Nuostatus turi būti mokama Vietinė rinkliava, jis privalo sumokėti už visus šiuos objektus.

49. Jei yra keli nekilnojamojo turto objekto savininkai ar valdytojai, už Vietinės rinkliavos sumokėjimą ir duomenų pateikimą atsakingas kiekvienas iš jų, atitinkamai už disponuojamą nekilnojamojo turto objekto dalį arba bendraturčių raštu įgaliotas asmuo.

50. Už Vietinės rinkliavos įmokos priėmimo paslaugą moka Vietinės rinkliavos mokėtojas pagal įstaigos, kurioje ši paslauga teikiama, nustatytus tarifus.

51. Praėjus nustatytiems Vietinės rinkliavos mokėjimo terminams, Administratorius identifikuoja skolininkus ir siunčia jiems raginimus sumokėti Vietinę rinkliavą arba jos dalį.

52. Gavęs raginimą sumokėti Vietinę rinkliavą arba jos dalį, Vietinės rinkliavos mokėtojas privalo nurodyto dydžio sumą sumokėti per 30 kalendorinių dienų nuo priminimo išsiuntimo dienos.

53. Nesumokėjus arba pavėluotai sumokėjus Vietinę rinkliavą arba jos dalį, skaičiuojami delspinigiai:

53.1. Delspinigiai pradedami skaičiuoti nuo kitos dienos po to, kai Vietinė rinkliava arba jos dalis turėjo būti sumokėta, ir skaičiuojami už kiekvieną pradelstą dieną nuo nesumokėtos Vietinės rinkliavos sumos.

53.2. Delspinigiai baigiami skaičiuoti Vietinės rinkliavos arba jos dalies sumokėjimo dieną (įskaitytinai) arba tą dieną, kai teisės aktų nustatyta tvarka prievolė pasibaigia (pvz., fizinis asmuo miršta, juridinis asmuo likviduojamas ir kt.). Delspinigiai skaičiuojami ne ilgiau kaip 180 dienų nuo Vietinės rinkliavos arba jos dalies sumokėjimo termino, už kurį vėluojama atsiskaityti.

53.2. Delspinigių dydis turi būti toks, kokį tuo metu pagal Lietuvos Respublikos mokesčių administravimo įstatymą yra nustatęs Lietuvos Respublikos finansų ministras.

53.4. Fiziniams asmenims per einamuosius kalendorinius metus priskaičiuoti delspinigiai skolininkui nurodomi kitų kalendorinių metų mokėjimo pranešime.

53.5. Juridiniams asmenims per einamąjį kalendorinį mėnesį priskaičiuoti delspinigiai skolininkui nurodomi kito kalendorinio mėnesio mokėjimo pranešime.

53.5. Vietinės rinkliavos mokėtojas Administratoriaus sprendimu gali būti atleidžiamas nuo delspinigių mokėjimo. Atleidimo nuo delspinigių mokėjimo atvejus ir tvarką nustato ir suderina su Savivaldybės administracijos direktoriumi Administratorius.

54. Nesumokėtą Vietinę rinkliavą arba jos dalį ir / ar delspinigius Administratorius išieško Lietuvos Respublikos įstatymų nustatyta tvarka, įskaitant galimybę vykdyti neteisminį ir teisminį skolų išieškojimą, naudojantis skolų išieškojimo įmonių, teisininkų, advokatų ir antstolių paslaugomis.

55. Įsiteisėjus teismo nutarčiai iškelti bankroto bylą, Vietinės rinkliavos kintamoji dalis juridiniam asmeniui priklausančiam nekilnojamajam turtui yra neskaičiuojama, jei bankroto administratorius praneša, kad juridinis asmuo nevykdys jokios veiklos.

**VII SKYRIUS**

**VIETINĖS RINKLIAVOS DYDŽIO PATIKSLINIMO ir sumažinimo REGLAMENTAVIMAS BEI KITOS LENGVATOS**

56. Nuo kintamosios Vietinės rinkliavos dedamosios mokėjimo argumentuotu prašymu atleidžiami nekilnojamojo turto objektų savininkai arba jų įgalioti asmenys deklaravę, kad ne mažiau kaip 3 einamųjų metų mėnesius nekilnojamojo turto objekte nebus gyvenama arba jame nebus vykdoma ūkinė veikla.

57. Asmenys, siekiantys, kad jiems Savivaldybės teritorijoje nuosavybės teise priklausantys nekilnojamojo turto objektai būtų tam tikram laikui atleisti nuo kintamos Vietinės rinkliavos dedamosios mokėjimo, Administratoriui turi pateikti:

57.1. Prašymą atleisti nuo kintamos Vietinės rinkliavos dedamosios, kurio forma pateikiama šių Nuostatų 2 priede.

57.2. Prašymo formoje prašomą papildomą informaciją apie nekilnojamojo turto naudojimą (elektros energijos tiekėjo pažyma, seniūnijos pažyma, sodų / garažų bendrijos pirmininko pažyma, daugiabučių bendrijos pirmininko pažyma, darbovietės pažyma, išvykimo į užsienį dokumentai, kiti dokumentai parengti valstybine kalba).

58. Nekilnojamojo turto objektas, kuris yra netinkamas naudoti ir visiškai nenaudojamas, nekilnojamojo turto savininko argumentuotu prašymu gali būti įtrauktas į netinkamų naudoti nekilnojamojo turto objektų kategoriją ir jam nustatomas Vietinės rinkliavos dydis, nurodytas šių Nuostatų 1 priede. Į netinkamų naudoti nekilnojamojo turto objektų kategoriją įtraukiami netinkami naudoti / gyventi ar fiziškai sunaikinti nekilnojamojo turto objektai Savivaldybės teritorijoje.

59. Asmenys, siekiantys, kad jiems Savivaldybės teritorijoje nuosavybės teise priklausantys nenaudojami nekilnojamojo turto objektai, minimi Nuostatų 58 punkte, einamaisiais metais būtų įtraukiami į netinkamų naudoti nekilnojamųjų turto objektų kategoriją, Administratoriui turi pateikti:

59.1. Prašymą, kurio forma pateikiama šių Nuostatų 3 priede.

59.2. Priešgaisrinės apsaugos ir gelbėjimo departamento prie Vidaus reikalų ministerijos Pasvalio apskrities priešgaisrinės gelbėjimo tarnybos pažymą, jeigu namas yra sudegęs, arba statinio (-ių) techninės priežiūros patikrinimo aktą, jeigu Nekilnojamojo turto objektas yra netinkamas naudoti / gyventi ar fiziškai sunaikintas, kitus dokumentus.

59.3. Objekto, kurį prašoma pripažinti netinkamu naudoti, fotonuotraukas.

60. Sprendimus dėl šių Nuostatų 56 ir 58 punktuose nurodytų nuostatų taikymo priima Administratorius.

61. Fiziniams asmenims, gaunantiems mokėjimo pranešimus elektroniniu paštu, taikoma 0,4 Eur metinė nuolaida. Kitas Vietinės rinkliavos lengvatas nustato ir taiko Savivaldybės taryba atskiru sprendimu. Šios Vietinės rinkliavos lengvatos yra kompensuojamos iš kitų Savivaldybės biudžeto lėšų.

**VIII SKYRIUS**

**VIETINĖS RINKLIAVOS ADMINISTRAVIMAS IR rinkimo kontrolė**

62. Administratorius atlieka Vietinės rinkliavos įmokų sumokėjimo, permokų grąžinimo ir skolų išieškojimo apskaitą ir administravimą.

63. Administratorius įskaito kaip įmoką už būsimą atsiskaitymo laikotarpį arba pagal mokėtojo rašytinį prašymą grąžina jau sumokėtą Vietinę rinkliavą šiais atvejais:

63.1. Kai Vietinės rinkliavos mokėtojas sumoka didesnio dydžio nei Mokėjimo pranešime nuodytą arba neteisingai apskaičiuotą Vietinės rinkliavos sumą.

63.2. Kai Vietinės rinkliavos mokėtojui šių Nuostatų nustatyta tvarka nustatomas mažesnis Vietinės rinkliavos dydis.

63.3. Jeigu paslauga nesuteikta.

63.4. Jeigu paslauga suteikta, bet pažeidžiant šiuose Nuostatuose nustatytus šios paslaugos kokybės reikalavimus ir / ar teikimo sąlygas.

63.5. Per praeitą mokestinį laikotarpį sumokėtos Vietinės rinkliavos dalis, neviršijanti 50 procentų tam mokestiniam laikotarpiui taikomo patvirtinto kintamosios Vietinės rinkliavos dalies dydžio, grąžinama Vietinės rinkliavos mokėtojui šiuose Nuostatuose nustatyta tvarka, kai mišrių komunalinių atliekų tvarkymo paslauga, suteikta per tą patį mokestinį laikotarpį, neatitiko bent vienos iš šių tokios paslaugos teikimo sąlygų:

 63.5.1. Mišrių komunalinių atliekų tvarkymo paslauga buvo teikiama nesilaikant mišrių komunalinių atliekų išvežimo grafiko, išskyrus atvejus, kai ne vėliau kaip kitą dieną buvo įvykdytas mišrių komunalinių atliekų išvežimas arba kai mišrios komunalinės atliekos nebuvo išvežtos pagal grafiką ne dėl mišrių komunalinių atliekų tvarkytojo kaltės.

 63.5.2. Vietinės rinkliavos mokėtojui neužtikrinama galimybė naudotis mišrių komunalinių atliekų konteineriu per 10 darbo dienų nuo atitinkamo jo prašymo pateikimo mišrių komunalinių atliekų tvarkytojui ar Administratoriui dienos.

 63.6. Šių nuostatų 63.5.1 punkte numatytu atveju konkreti grąžinamos Vietinės rinkliavos suma apskaičiuojama, atsižvelgiant į atitinkamų mišrių komunalinių atliekų tvarkymo paslaugos teikimo sąlygų pažeidimų, per atitinkamą mokestinį laikotarpį, skaičių. 63.5.1 punkte apibrėžtas pažeidimas Vietine rinkliava apmokestinamo nekilnojamojo turto objekto, kuriam priskirtas (-i) mišrių komunalinių atliekų konteineris (-iai) ir kurio (-ių,) atžvilgiu nustatytas pažeidimas, metinės Vietinės rinkliavos kintamąją dalį mažina 0,8 Eur už kiekvieną atvejį kai neišvežamas 120 l konteineris, 0,8 Eur – kai neišvežamas 140 l konteineris 1,4 Eur – kai neišvežamas 240 l konteineris, 4,3 Eur – kai neišvežamas 770 l konteineris, 6,2 Eur – kai neišvežamas 1100 l konteineris.

 63.7. Šių nuostatų 63.5.2 punkte numatytu atveju konkreti grąžinamos Vietinės rinkliavos suma apskaičiuojama mėnesiniais dydžiais, atsižvelgiant į mišrių komunalinių atliekų tvarkymo paslaugos teikimo sąlygos pažeidimo per atitinkamą mokestinį laikotarpį trukmę mėnesiais. Vėlavimas per 63.5.2 punkte numatytą terminą užtikrinti galimybę Vietinės rinkliavos mokėtojui naudotis mišrių komunalinių atliekų konteineriu, mažina kintamąją rinkliavos dalį už tiek mėnesių, kiek nebuvo užtikrinta galimybė rinkliavos mokėtojui naudotis mišrių komunalinių atliekų konteineriu.

 63.8. Vietinės rinkliavos mokėtojas, kuris yra laiku sumokėjęs Vietinę rinkliavą, bet visais atvejais ne mažiau kaip pastoviąją Vietinės rinkliavos dalį, ir turintis teisę į Vietinės rinkliavos kintamos dalies perskaičiavimą (sumažinimą) dėl mišrių komunalinių atliekų surinkimo ir išvežimo paslaugų teikimo sąlygų, numatytų 63.5.1 ir (ar) 63.5.2 punktuose, pažeidimų, pateikia Administratoriui laisvos formos prašymą, nurodydamas galimus pažeidimus bei turimus šiuos pažeidimus pagrindžiančius įrodymus, ne vėliau kaip per 30 kalendorinių dienų po galimų pažeidimų. Administratorius, gavęs Vietinės rinkliavos mokėtojo prašymą, atlieka minėtų paslaugų teikimo sąlygų vertinimą, o nustatęs jų pažeidimą, apskaičiuoja mažinamą Vietinės rinkliavos dydį, vadovaudamasis šiame skyriuje nustatytomis taisyklėmis.

64. Jeigu Vietinės rinkliavos mokėtojas sumokėjo didesnio dydžio Vietinę rinkliavą, nei nurodyta Mokėjimo pranešime arba neteisingai apskaičiuotą Vietinės rinkliavos sumą, arba susidarė Vietinės rinkliavos permoka dėl Vietinės rinkliavos perskaičiavimo, Vietinė rinkliava buvo neteisingai apskaičiuota, Vietinės rinkliavos mokėtojui šių Nuostatų nustatyta tvarka buvo nustatytas mažesnis Vietinės rinkliavos dydis, buvo sumažinta Vietinė rinkliava dėl 63.5.1 ir (ar) 63.5.2 punktuose numatytų aplinkybių, permoka įskaitoma į būsimus Vietinės rinkliavos mokėjimus, išskyrus atvejus, kai Vietinės rinkliavos mokėtojas išbraukiamas iš Registro arba yra gautas prašymas dėl permokos grąžinimo. Esant Vietinės rinkliavos mokėtojo prašymui dėl Vietinės rinkliavos permokos grąžinimo, permoka grąžinama per 30 kalendorinių dienų nuo prašymo pateikimo Administratoriui dienos.

65. Vietinės rinkliavos permoka grąžinama, jeigu prašymas dėl jos grąžinimo pateiktas per vienerius metus nuo grąžinti prašomos rinkliavos sumokėjimo datos ir mokėtojas neturi įsiskolinimo už ankstesnį laikotarpį.

66. Vietinė rinkliava sumokama į Administratoriaus surenkamąją sąskaitą, kuri skirta tik Savivaldybės fizinių ir juridinių asmenų Vietinės rinkliavos įmokoms surinkti.

67. Faktiškai surinktas Vietinės rinkliavos įmokas Administratorius perveda į savivaldybės biudžetą Vietinės rinkliavos administravimo sutartyje numatytais terminais, ne rečiau kaip kartą per mėnesį ir ne vėliau kaip iki kito mėnesio 25 dienos.

68. Mokėjimai už Administravimo paslaugas Administratoriui vykdomi kas mėnesį pagal Administratoriaus pateikiamą PVM sąskaitą faktūrą, pervedant pinigus į Administratoriaus sąskaitą banke. Savivaldybė Administratoriaus pateiktas PVM sąskaitas faktūras privalo apmokėti ne vėliau kaip per 60 kalendorinių dienų nuo atitinkamos PVM sąskaitos faktūros pateikimo dienos.

69. Administratorius, atlikęs Vietinės rinkliavos skaičiavimus, iki kiekvienų kalendorinių metų sausio 31 dienos pateikia Savivaldybės administracijai ataskaitą, apie priskaičiuotą ir surinktą Vietinę rinkliavą bei susidariusią nepriemoką per praėjusius metus.

70. Vietinės rinkliavos rinkimą kontroliuoja Savivaldybės kontrolės ir audito tarnyba.

**IX SKYRIUS**

**VIETINĖS RINKLIAVOS MOKĖTOJŲ TEISĖS, PAREIGOS IR ATSAKOMYBĖ**

71. Vietinės rinkliavos mokėtojų teisės:

71.1. Susipažinti su duomenimis apie juos, sukauptais Registre, bei pagrindine informacija, susijusia su Vietinės rinkliavos dydžiais, jų nustatymu ir komunalinių atliekų tvarkymo sąnaudomis.

71.2. Pateikus patvirtinančius dokumentus reikalauti, kad Administratorius pakeistų ar patikslintų apie juos Registre sukauptus duomenis, jei tokie duomenys yra neteisingi, netikslūs ar neišsamūs.

71.3. Teikti apeliaciją ir reikalauti patikslinti netinkamai paskaičiuotas Vietinės rinkliavos įmokas.

71.4. Administratoriui pateikti raštinį ar žodinį prašymą, gauti Mokėjimo pranešimus pagal nuolatinę gyvenamąją vietą ar dabartinę buveinę arba kitu Vietinės rinkliavos mokėtojo nurodytu adresu. Jeigu Mokėjimo pranešimas siunčiamas elektroniniu paštu Vietinės rinkliavos mokėtojas Administratoriui turi pateikti elektroninio pašto adresą.

71.5. Pasikeitus nekilnojamojo turto savininkui kreiptis su prašymu patikslinti Vietinės rinkliavos dydį per 30 kalendorinių dienų nuo nekilnojamojo turto nuosavybės teisės pasikeitimo.

72. Vietinės rinkliavos mokėtojo pareigos:

72.1. Mokėti Savivaldybės tarybos nustatytus Vietinės rinkliavos dydžius, pagal gautą Mokėjimo pranešimą, šių Nuostatų nustatytais terminais.

72.2. Administratoriaus prašymu pateikti visus duomenis, reikalingus Vietinės rinkliavos dydžiams nustatyti.

72.3. Perleidžiant nekilnojamąjį turtą informuoti naują savininką (naudotoją) apie prievolės mokėti Vietinę rinkliavą įvykdymą, o naujas savininkas (naudotojas) turi informuoti Administratorių apie prievolės pradžią ar pasikeitimą raštu arba žodžiu per 30 kalendorinių dienų.

72.4. Negavus Mokėjimo pranešimo už einamuosius metus per 30 kalendorinių dienų nuo Vietinės rinkliavos mokėjimo pradžios kreiptis į Administratorių.

73. Vietinės rinkliavos mokėtojai, nepateikę duomenų ar pateikę neteisingus duomenis Vietinės rinkliavos nustatymui, laiku nemokantys Vietinės rinkliavos, pažeidžia šiuos Nuostatus bei kitus atliekų tvarkymą reglamentuojančius teisės aktus ir už tai atsako Lietuvos Respublikos įstatymų nustatyta tvarka.

**X SKYRIUS**

**MOKESTINĖS NEPRIEMOKOS PRIPAŽINIMAS BEVILTIŠKA BEI PASIBAIGUSIA**

74. Beviltiška skola gali būti pripažinta ta skolininko (juridinio ar fizinio asmens) nesumokėta skola, jos dalis, delspinigiai, kurių neįmanoma ar netikslinga išieškoti dėl šių priežasčių:

74.1. Praėjus daugiau kaip vieneriems metams nuo tos dienos, kai buvo pradėti skolos išieškojimo veiksmai, nerasta skolininko turto arba rastas turtas yra nelikvidus (neįmanoma jo realizuoti), arba jei rasto turto pakanka tik daliai skolos padengti, beviltiška pripažįstama likusi skolos dalis arba nustatoma, kad skolininko ekonominė (socialinė) padėtis yra sunki.

74.2. Skolininkas yra miręs arba paskelbtas mirusiu ir nėra įpėdinių, galinčių atsakyti už skolinius įsipareigojimus.

74.3. Skolininkas yra likviduotas ir išregistruotas iš Juridinių asmenų registro, neegzistuoja jo skolų (teisių ir pareigų) perėmėjas, turintis pakankamai turto skoloms sumokėti.

74.4. Pasibaigė Lietuvos Respublikos įstatymų nustatyti ieškininės senaties terminai ieškinio reikalavimams (dėl pagrindinio įsiskolinimo arba dėl netesybų (baudos, delspinigių)) pareikšti.

74.5. Numatomos skolos išieškojimo išlaidos didesnės už pačią skolą.

75. Administratoriaus vadovo sudaryta komisija, išanalizavusi skolų nesumokėjimo priežastis ir nustačiusi, kad skola atitinka šių Nuostatų 74 punktenurodytų skolų pripažinimo beviltiškomis pagrindus, teikia Pasvalio rajono savivaldybės administracijos direktoriui siūlymą pripažinti skolą beviltiška kartu su motyvuota išvada, kodėl siūloma skolą pripažinti beviltiška, ir išvadą pagrindžiančių bei savo pastangas šioms skoloms atgauti įrodančių dokumentų kopijas.

76. Skolų beviltiškumą ar pastangas atgauti skolas liudijančiais dokumentais yra laikomi dokumentai, kurie leidžia padaryti išvadą, kad atgauti skolų negalima ir Administratorius stengėsi skolas susigrąžinti. Gali būti pateikiami šie dokumentai:

76.1. Įsiteisėjęs Lietuvos Respublikos teismo (arba ginčą nagrinėjusios institucijos) sprendimas, kuriuo patvirtinama Administratoriaus teisė susigrąžinti skolas, antstolio surašytas aktas ir vykdomasis dokumentas, pagal kurį išieškojimas nebuvo įvykdytas.

76.2. Patvirtinti skolų suderinimo aktai (kai juridinis asmuo negrąžina skolų suderinimo akto laikoma, kad skolininkas sutinka su skolų suderinimo akte nurodyta skola), raginimai sumokėti skolą, bankų, audito firmų ir kitų organizacijų informacija, susijusi su skolininko finansinės būklės įvertinimu, ir kiti dokumentai.

76.3. Dokumentai, patvirtinantys turto neradimo arba rasto turto nerealizavimo (buvo bandoma realizuoti, tačiau neatsirado pirkėjų, arba turtas nebuvo realizuotas) faktus, arba dokumentus dėl turto neradimo likusios skolos daliai padengti, dėl rasto turto nerealizavimo (kai rasto turto pakanka tik daliai skolos padengti) arba skolininko sunkią ekonominę (socialinę) padėtį įrodantys dokumentai apie skolininko gaunamas pajamas, apie turimą viešajame registre registruojamą turtą, apie Pasvalio rajono savivaldybės teikiamą paramą ir kiti dokumentai (apie šeimos sudėtį, sveikatos būklę, buvimą įkalinimo įstaigoje ir panašiai).

76.4. Tais atvejais, kai skolininkas yra miręs arba paskelbtas mirusiu, skolų beviltiškumą ir pastangas jas susigrąžinti įrodo dokumentai, kurie patvirtina skolininko mirties ar paskelbimo mirusiu faktą, taip pat faktą, kad skolininko palikto turto nepakanka šioms skoloms susigrąžinti, o tais atvejais, kai už palikėjo skolas įpėdinis atsako visu savo turtu – dokumentai, kurie patvirtina faktą, jog įpėdinio turto nepakanka palikėjo skoloms sugrąžinti.

77. Skolos beviltiškomis pripažįstamos (nurašytinų beviltiškų skolų sąrašas tvirtinamas) ir nurašomos Pasvalio rajono savivaldybės administracijos direktoriaus įsakymu, atsižvelgiant į Administratoriaus sudarytos komisijos siūlymą.

78. Mokestinės nepriemokos, pripažintos beviltiškomis ir pasibaigusiomis, anuliuojamos Administratoriaus apskaitos sistemoje ir išimamos iš apskaitos.

**XI SKYRIUS**

**VIETINĖS RINKLIAVOS ĮMOKŲ PANAUDOJIMAS**

79. Vietinės rinkliavos įmokos naudojamos apmokėti išimtinai komunalinių atliekų tvarkymo sistemos sąnaudas, Vietinės rinkliavos administravimo, visuomenės švietimo komunalinių atliekų tvarkymo klausimais išlaidoms padengti ir kitoms priemonėms, numatytoms Savivaldybės ir regiono atliekų tvarkymo plane, įgyvendinti.

**XII SKYRIUS**

**BAIGIAMOSIOS NUOSTATOS**

81. Šių Nuostatų vykdymą kontroliuoja Savivaldybės administracijos direktorius ir jo įgalioti asmenys.

82. Administratorius yra atsakingas už šių Nuostatų pakeitimo projektų rengimą ir derinimą su Savivaldybe. Nuostatai keičiami Savivaldybės tarybos sprendimu.

83. Vietinės rinkliavos administravimo veiksmai, nereglamentuoti šiuose Nuostatuose, atliekami vadovaujantis Lietuvos Respublikos įstatymais bei kitais teisės aktais.

84. Ginčai dėl Vietinės rinkliavos nagrinėjami Lietuvos Respublikos įstatymų nustatyta tvarka.

–––––––––––––––––––––––––––

**Nuostatų 1 priedas**

**2022 m. dvinarės vietinės rinkliavos dydžiai Pasvalio r.**

|  |  |  |
| --- | --- | --- |
|  | **DVR pastovioji dalis** | **DVR kintamoji dalis (NT objektai, kurie naudojasi kolektyviniais konteineriais)** |
| **Parametras** | **Rinkliavos dydis, metams** | **Parametras** | **Rinkliavos dydis, metams** |
| Gyvenamosios paskirties objektai (individualūs namai) | NT objekto plotas | 3,9 | Eur/10 m2 | Gyventojų skaičius | 10,7 | Eur/1 gyvent. |
| Gyvenamosios paskirties objektai (butai) | NT objekto plotas | 3,9 | Eur/10 m2 | Gyventojų skaičius | 13,6 | Eur/1 gyvent. |
| Viešbučių paskirties objektai | NT objekto plotas | 4,0 | Eur/10 m2 | NT objekto plotas | 2,6 | Eur/10 m2 |
| Administracinės paskirties objektai | NT objekto plotas | 3,4 | Eur/10 m2 | NT objekto plotas | 1,3 | Eur/10 m2 |
| Prekybos paskirties objektai | NT objekto plotas | 4,0 | Eur/10 m2 | NT objekto plotas | 2,2 | Eur/10 m2 |
| Paslaugų paskirties objektai | NT objekto plotas | 4,0 | Eur/10 m2 | NT objekto plotas | 4,3 | Eur/10 m2 |
| Maitinimo paskirties objektai | NT objekto plotas | 4,0 | Eur/10 m2 | NT objekto plotas | 7,1 | Eur/10 m2 |
| Transporto paskirties objektai | NT objekto plotas | 1,1 | Eur/10 m2 | NT objekto plotas | 2,4 | Eur/10 m2 |
| Garažų paskirties objektai (juridinių asmenų) | NT objekto plotas | 1,1 | Eur/10 m2 | NT objekto plotas | 0,5 | Eur/10 m2 |
| Garažų paskirties objektai (fizinių asmenų) | NT objektų skaičius | 3,4 | Eur/1 objekt. | NT objektų skaičius | 1,5 | Eur/1 objekt. |
| Gamybos, pramonės paskirties objektai | NT objekto plotas | 1,1 | Eur/10 m2 | NT objekto plotas | 1,1 | Eur/10 m2 |
| Sandėliavimo paskirties objektai | NT objekto plotas | 1,1 | Eur/10 m2 | NT objekto plotas | 0,4 | Eur/10 m2 |
| Kultūros paskirties objektai | NT objekto plotas | 2,1 | Eur/10 m2 | NT objekto plotas | 0,4 | Eur/10 m2 |
| Mokslo paskirties objektai | NT objekto plotas | 2,1 | Eur/10 m2 | NT objekto plotas | 0,4 | Eur/10 m2 |
| Gydymo paskirties objektai | NT objekto plotas | 4,9 | Eur/10 m2 | NT objekto plotas | 1,9 | Eur/10 m2 |
| Poilsio paskirties objektai | NT objekto plotas | 4,0 | Eur/10 m2 | NT objekto plotas | 2,3 | Eur/10 m2 |
| Sporto paskirties objektai | NT objekto plotas | 2,1 | Eur/10 m2 | NT objekto plotas | 2,0 | Eur/10 m2 |
| Religinės paskirties objektai | NT objekto plotas | 0,8 | Eur/10 m2 | NT objekto plotas | 0,8 | Eur/10 m2 |
| Specialiosios paskirties objektai | NT objekto plotas | 0,8 | Eur/10 m2 | NT objekto plotas | 1,5 | Eur/10 m2 |
| Sodų paskirties objektai | NT objektų skaičius | 5,2 | Eur/1 objekt. | NT objektų skaičius | 5,1 | Eur/1 objekt. |
| Žemės ūkio paskirties objektai | NT objekto plotas | 0,3 | Eur/10 m2 | NT objekto plotas | 0,3 | Eur/10 m2 |
| Fermų paskirties objektai | NT objekto plotas | 1,7 | Eur/10 m2 | NT objekto plotas | 1,6 | Eur/10 m2 |
| Kiti neįvardinti objektai | NT objekto plotas | 1,7 | Eur/10 m2 | NT objekto plotas | 1,6 | Eur/10 m2 |
| Netinkami naudoti objektai | NT objektų skaičius | 5,0 | Eur/1 objekt. | - | - | - |

DVR kintamoji dedamoji NT objektams, kurie naudojasi individualiais konteineriais:

* 1,1 Eur už 120 l talpos konteinerio ištuštinimą.
* 1,1 Eur už 140 l talpos konteinerio ištuštinimą.
* 2,2 Eur už 240 l talpos konteinerio ištuštinimą.
* 6,2 Eur už 770 l talpos konteinerio ištuštinimą.
* 8,8 Eur už 1100 l talpos konteinerio ištuštinimą.

DVR kintamoji dedamoji laikinų statinių naudotojams, renginių ar projektų įgyvendintojams (kai sukuriamos atliekos nėra siejamos su NT objektu):

* 2,9 Eur už 120 l talpos konteinerio ištuštinimą.
* 5,8 Eur už 240 l talpos konteinerio ištuštinimą.
* 18,6 Eur už 770 l talpos konteinerio ištuštinimą.
* 26,6 Eur už 1100 l talpos konteinerio ištuštinimą.

**Nuostatų 2 priedas**

(patalpų adresas, patalpų savininko (valdytojo) vardas, pavardė)

(adresas korespondencijai, telefono Nr., elektroninio pašto adresas)

Pasvalio rajono savivaldybės Vietinės rinkliavos Administratoriui

**PRAŠYMAS**

**Atleisti nuo kintamos VIETINĖS RINKLIAVOS DEDAMOSIOS mokĖjimo**

20.... m. d. Pasvalio r.

Vadovaudamasis Pasvalio rajono savivaldybės tarybos 20.... m. ............. ... d. sprendimu Nr. ... patvirtintais Pasvalio rajono savivaldybės Vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatais:

Informuoju, kad man nuosavybės teise priklausančiame nekilnojamo turto objekte, esančiame adresu *<įrašyti adresą>*, *bendras plotas - <įrašyti skaičių>* m2, nekilnojamo turto registro išraše pateiktas pastato unikalus Nr. *<įrašyti >*, laikotarpiu nuo 20.... m. .................... mėn.....d. iki 20.... m. .................... mėn.....d. nebus gyvenama arba jame nebus vykdoma ūkinė veikla. Prašau nurodytam laikotarpiui atleisti mane nuo kintamos Vietinės rinkliavos dedamosios mokėjimo už įvardintą nekilnojamo turto objektą.

Pasibaigus deklaruotam laikotarpiui įsipareigoju pateikti nenaudojimą įrodančius dokumentus ir duomenis (elektros energijos tiekėjo pažymą, kad nekilnojamojo turto objekte per prašomą laikotarpį nesunaudota daugiau kaip 20 kWh elektros energijos, seniūnijos išduotą ir seniūno patvirtintą pažymą, kad per nurodomą laikotarpį, nekilnojamojo turto objekte nebuvo gyvenama arba jame nebuvo vykdoma ūkinė veikla arba šių dokumentų kopijas, kiti dokumentai).

Leidžiu naudotis savo asmens duomenimis ir juos įtraukti į Administratoriaus tvarkomą Registrą.

Esu informuotas kad Administratorius turi teisę patikrinti prašyme pateiktų duomenų teisingumą.

***Patvirtinu, jog prašyme nurodytoms aplinkybėms pasikeitus nedelsiant, bet ne vėliau kaip per 30 kalendorinių dienų, raštu pranešiu apie pasikeitimus.***

(Atliekų turėtojo vardas pavardė, parašas)

**Nuostatų 3 priedas**

(patalpų adresas, patalpų savininko (valdytojo) vardas, pavardė)

(adresas korespondencijai, telefono Nr., elektroninio pašto adresas)

Pasvalio rajono savivaldybės Vietinės rinkliavos Administratoriui

**PRAŠYMAS**

**Dėl Nekilnojamo turto objekto įtraukimo į netinkamų naudoti ir/ar nenaudojamų nekilnojamo turto objektų kategoriją**

20.... m. mėn. d. Pasvalio r.

Vadovaudamasis Pasvalio rajono savivaldybės tarybos 20.... m. ............. ... d. sprendimu Nr. ... patvirtintais Pasvalio rajono savivaldybės Vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatais:

Tvirtinu, kad man nuosavybės teise priklausantis nekilnojamojo turto objektas, esantis adresu *<įrašyti adresą>*, *bendras plotas - <įrašyti skaičių>* m2, nekilnojamo turto registro išraše pateiktas pastato unikalus Nr. *<įrašyti >*, yra netinkamas naudoti pagal paskirtį.

Deklaruoju, kad aukščiau nurodytame nekilnojamo turto objekte negyvenama ir negali būti gyvenama, jokia veikla nevykdoma, negali būti vykdoma ir nebus vykdoma, bei pateikiu tai įrodančius dokumentus:

PRIDEDAMA:

1. Priešgaisrinės apsaugos ir gelbėjimo departamento prie Vidaus reikalų ministerijos Pasvalio apskrities priešgaisrinės gelbėjimo tarnybos pažyma (jeigu nekilnojamo turto objektas yra sudegęs).

2. Administratoriaus pažyma/aktas dėl nekilnojamojo turto objekto fizinės būklės patikrinimo (jeigu nekilnojamojo turto objektas yra netinkamas naudoti/gyventi ar fiziškai sunaikintas).

3. <kiti dokumentai>.

Leidžiu naudotis savo asmens duomenimis ir juos įtraukti į Administratoriaus tvarkomą Registrą.

Esu informuotas kad Administratorius turi teisę patikrinti prašyme pateiktų duomenų teisingumą.

***Patvirtinu, jog prašyme nurodytoms aplinkybėms pasikeitus nedelsiant, bet ne vėliau kaip per 30 kalendorinių dienų, raštu pranešiu apie pasikeitimus.***

(Atliekų turėtojo vardas pavardė, parašas)

**Nuostatų 4 priedas**

(patalpų adresas, patalpų savininko (valdytojo) vardas, pavardė)

(adresas korespondencijai, telefono Nr., elektroninio pašto adresas)

Pasvalio rajono savivaldybės Vietinės rinkliavos Administratoriui

**NEKILNOJAMOJO TURTO PLOTO / PASKIRTIES TIKSLINIMO**

**DEKLARACIJA**

20.... m. d. Pasvalio r.

Vadovaudamasis Pasvalio rajono savivaldybės tarybos 20.... m. ............. ... d. sprendimu Nr. ... patvirtintais Pasvalio rajono savivaldybės Vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatais:

Tvirtinu, kad nekilnojamojo turto objekto plotas/faktiškai naudojama paskirtis:

|  |  |  |  |  |
| --- | --- | --- | --- | --- |
| **Eil. Nr.** | **NT objekto adresas** | **NT objekto unikalus Nr. nekilnojamo turto registro išraše** | **NT objekto (patalpų) paskirtis nekilnojamo turto registro išraše** | **NT objekto (patalpų) faktiškai naudojama paskirtis** |
| **Paskirtis** | **Plotas, m2** | **Paskirtis** | **Plotas, m2** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

***Sutinku, kad Vietinės rinkliavos Administratorius vykdytų patikras nekilnojamojo turto objekte/(-uose), kurių paskirtis tikslinama pagal faktiškai naudojamą.***

PRIDEDAMA:

1. Patalpų eksplikacija.

2. Nekilnojamo turto registro išrašas.

(Atliekų turėtojo vardas pavardė, parašas)

**Nuostatų 5 priedas**

(patalpų adresas, patalpų savininko (valdytojo) vardas, pavardė)

(adresas korespondencijai, telefono Nr., elektroninio pašto adresas)

Pasvalio rajono savivaldybės Vietinės rinkliavos Administratoriui

**ASMENŲ SKAIČIAUS GYVENAMAJAME BŪSTE AR INDIVIDUALIAME GYVENAMAJAME NAME**

**DEKLARACIJA**

20.... m. d. Pasvalio r.

Vadovaudamasis Pasvalio rajono savivaldybės tarybos 20.... m. ............. ... d. sprendimu Nr. ... patvirtintais Pasvalio rajono savivaldybės Vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatais:

Tvirtinu, kad man nuosavybės teise priklauso gyvenamosios paskirties nekilnojamojo turto objektas , esantis adresu <įrašyti adresą>, bendras plotas - <įrašyti skaičių> m2

Deklaruoju, kad aukščiau nurodytame objekte, ne ilgiau kaip 12 mėnesių laikotarpyje nuo deklaracijos pateikimo dienos, faktiškai gyvena šie asmenys (patalpų savininkas įrašomas 1 eilutėje) ir pateikiu tai įrodančius dokumentus:

|  |  |  |  |
| --- | --- | --- | --- |
| **Eil. Nr.** | **Vardas, pavardė** | **Asmens duomenys** | **Papildomi duomenys** |
| 1 |  |  |  |
| 2 |  |  |  |
| 3 |  |  |  |

PRIDEDAMA:

1. Pažyma apie nurodytame nekilnojamojo turto objekte gyvenančius asmenis.

2. Pažyma apie nurodytame nekilnojamojo turto objekte deklaruotus, tačiau negyvenančius asmenis.

3. Kiti dokumentai, įrodantys nurodytame nekilnojamojo turto objekte faktiškai gyvenančių asmenų skaičių.

Leidžiu naudotis savo asmens duomenimis ir juos įtraukti į Administratoriaus tvarkomą Registrą.

Esu informuotas kad Administratorius turi teisę patikrinti deklaracijoje pateiktų duomenų teisingumą.

***Patvirtinu, jog deklaracijoje nurodytoms aplinkybėms pasikeitus nedelsiant, bet ne vėliau kaip per 30 kalendorinių dienų, raštu pranešiu apie pasikeitimus.***

(Atliekų turėtojo vardas pavardė, parašas)